b'\n_START_ARTICLE_\nTritantekmo (satrap)\n_START_PARAGRAPH_\nTritantekmo (perz. Ci\xc3\xa7antakhma, elam. \xe1\xb9\xa2i-i\xc5\xa1-\xc5\xa1\xc3\xa1-an-tak-ma, akad. \xc5\xa0i-it-ra-an-ta\xe1\xb8\xab-ma, gr\xc4\x8d. Tritantaechmes) je bio satrap pokrajine Babilonije, jedne od najva\xc5\xbenijih administrativnih jedinica Perzijskog Carstva. Herodot ga naziva sinom Artabaza, \xc5\xa1to prema kronologiji podrazumijeva kako je Tritantekmo vladao u vrijeme Herodotova \xc5\xbeivota (sredina 5. stolje\xc4\x87a pr. Kr.). Gr\xc4\x8dki povjesni\xc4\x8dar opisuje sav rasko\xc5\xa1 perzijskog Babilona, te golemo bogatstvo babilonijskog satrapa. Navodi da je \xe2\x80\x9eBabilon hranio carstvo \xc4\x8detiri od dvanaest mjeseci u godini\xe2\x80\x9c, kako je Tritantekmo imao 800 konja i 16.000 kobila, te toliki broj indijskih pasa da su \xc4\x8detiri sela bila zadu\xc5\xbeena samo za proizvodnju hrane za pse.'